b"\n_START_ARTICLE_\nKashipur\n_START_SECTION_\nHist\xc3\xb2ria\n_START_PARAGRAPH_\nKashipur fou el lloc d'una antiga ciutat (Govisah o Govisana) atribu\xc3\xafda al tutor pandava Drona, un dels herois del Mahabharata. El general Cunningham la va identificar amb la capital del regne de Govisana visitada al segle VII pel peregr\xc3\xad xin\xc3\xa8s Hiuen Tsiang. Kashipur va rebre el seu nom de Kashinath Adhikari, el fundador de la ciutat o governador de la pargana pels rages chand de Kumaon, al segle\xc2\xa0XVI o XVII._NEWLINE_Al final del segle\xc2\xa0XVIII el governador Nand Ram es va fer independent del raja chand d'Almora, i el seu nebot Sib Sal estava en possessi\xc3\xb3 del territori quan es va produir l'annexi\xc3\xb3 brit\xc3\xa0nica el 1801. El 1881 Shiv Raj Singh era raja de Kashipur. La fam\xc3\xadlia del raja descendia d'una branca il\xc2\xb7leg\xc3\xadtima dels rages chand d'Almora."